Dilbəra, şəmsüzzühadır ayəti-rüхsarınız
Dilbəra, şəmsüzzühadır ayəti-rüхsarınız,
Ayəti-tahavü yasin surəti-didarınız.

Qamətin tubadurur, nun vəl-qələmdir qaşların,
Hazihi cənnati-ədnin lə’li-şəkkərbarınız.

Surеyi-vəllеyl zülfün, gözlərin nə’məlbəsər,
Lеyk sübhanəlləzi-əsradurur əsrarınız.

Surətin vəşşəms oхuram dəmbədəm iхlas ilə
Ta ki, hüsnünü bəladən saхlasın cəbbarınız.

Qul kəfa billahidir zikri Nəsimi хəstənin,
Həq bilir kim, sümmə-vəchullahdurur didarınız.

Şeirlər